X'hemm isbaħ milli tgħaqqad flimkien it-torri Eiffel ta' Pariġi u s-siġra tal-Milied? Hekk jidher li għamlu l-Franċiżi meta ġew għad-diżinn uffiċjali tal-logo għall-edizzjoni li jmiss tal-Eurovision tat-tfal. L-edizzjoni tas-sena li għaddhiet intrebħet mill-Franċiża Valentina u b'hekk dis-sena se jkunu qed jorganizzaw il-festival huma fil-kapitali Franċiża, Pariġi. Peress li d-data tal-festival se tkun inqas minn ġimgħa bogħod mill-Milied, il-Franċiżi ħasbu biex idaħħlu l-ispirtu sabiħ tal-Milied fil-festival tat-tfal. Il-Junior Eurovision 2021 ser jittella' f'Pariġi nhar il-Ħadd 19 ta' Diċembru. Kien l-istazzjon Malti PBS li beda din id-drawwa li l-festival tat-tfal jixxandar b'mod dirett il-Ħadd wara nofsinhar, peress li hu mmirat aktar għal udjenza li ssegwi t-televiżjoni f'dawk il-ħinijiet. L-idea ntogħġbot u daħlet bħala drawwa li tirrepeti ruħha minn sena għall-oħra. Din se tkun l-ewwel darba, wara 40 sena li festival li jifforma parti mill-familja tal-Eurovision, se jkun qed jerġa' jittella' fil-kapitali Franċiża. Għal dan il-għan għandna nistennew tħejjijiet liema bħalhom għal spettaklu kbir u li jolqot liż-żgħar u l-kbar, b'mod indaqs. Jekk tixtieq tikkompeti biex tirrappreżenta lil Malta fil-Junior Eurovision Song Contest 2021, l-applikazzjonijiet ser jibqgħu miftuħin sal-Ħadd li ġej. Awguri lill-parteċipanti kollha li ser ikunu qed jikkompetu! Miktub Minn Deo Grech, edukatur u preżentatur tar-radju u t-televiżjoni. Iħobb ħafna l-Eurovision Song Contest u x-xena tal-festivals kemm lokali u wkoll dawk internazzjonali. Iħobb isegwi l-aħbarijiet lokali u internazzjonali fejn ifittex stejjer umani b'laqta pożittiva, iżda wkoll dawk ta' spettaklu u kurżita'. ''Għadha Kemm Ħallietna L-Mara Li Għamlitni L-Mara Li Jien!'' - Pawla ta' Liquorish "Dan Dak Li Niġbor Fil-Malja Tiegħi Regolarment Meta Mmur Ngħum" - Clare Agius "Xi Darba Jgħidu Kellu Raġun Frank Portelli. "Malli Rawha Riesqa Lejhom Tellgħu Il-Maskra Minnufih… Ġest Li Baqa' Ttimbrat F'Moħħi"